Diari Oficial de la Generalitat Valenciana


Sumari del DOGV 5324, del 14-08-2006 (2006/8918)

RESOLUCIÓ de 17 de juliol de 2006, de la Direcció General d'Ensenyament, per la qual es resol la convocatòria del concurs d'ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2006-2007.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5324

Data del DOGV
:   14-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/8918


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 17 de juliol de 2006, de la Direcció General d'Ensenyament, per la qual es resol la convocatòria del concurs d'ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2006-2007. [2006/8918]  
Per Orde d'1 de març de 2006, de la Conselleria de Cultura, Educació i Esport, publicada en el Diari Oficial de la Generalitat de 30 de març, es convocaren ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2006-2007.  
Complits els tràmits requerits en la convocatòria, una vegada transcorregut el termini d'al·legacions, estudiades i, en el seu cas, ateses dites al·legacions, s'han seleccionat els projectes conforme disposa la base quinta de l'annex I de la mencionada orde.  
Segons la disposició final primera d'esta orde, per delegació del conseller, resolc:  
Primer  
Seleccionar els projectes que figuren en l'annex d'esta resolució i concedir-los, perquè realitzen la primera fase, les quantitats indicades en concepte d'ajuda econòmica, per un import total global de 52.000 euros.  
Segon  
Les obligacions de les persones beneficiàries, així com el procediment per a la percepció de les ajudes, són els indicats en les bases octava i novena de l'annex I de l'Orde d'1 de març de 2006, de la Conselleria de Cultura, Educació i Esport.  
Tercer  
Segons establix la base octava de l'annex I de dita orde, les persones beneficiàries de les ajudes hauran de presentar:  
a) Un informe de l'estat de desenrrotllament del projecte seleccionat.  
b) La justificació econòmica de les despeses materials derivades de l'execució del projecte.   
c) Comunicació a la Direcció General d'Ensenyament en el cas que el projecte selecionat haja rebut o haja de rebre alguna ajuda o beca de qualsevol administració o entidat pública o privada, nacional o internacional, per a la cobertura de les despeses ocasionades.   
Quart  
Segons disposa la base octava de l'annex I de la mencionada orde, les persones beneficiàries que no presenten la documentació indicada en l'apartat tercer d'esta resolució abans del dia 20 de novembre de 2006, perdran el dret a percebre l'ajuda concedida.  
Les ajudes es percebran una vegada la documentació presentada haja sigut aprovada per la Direcció General d'Ensenyament, a proposta de la Comissió de Seguiment i Avaluació.  
Quint  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 13 de gener, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la seua publicació.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos des de l'endemà de la seua publicació.  
València, 17 de juliol de 2006.. El director general d'Ensenyament: Josep Vicent Felip i Monlleó